***Հավելված***

***ՀՀ Սյունիքի մարզի***

***Մեղրի համայնքի ավագանու***

***2024թ. --------- -ի N -Ն որոշման***

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՄԵՂՐԻ ՀԱՄԱՅՆՔՈՒՄ 2024 ԹՎԱԿԱՆԻ**  **ՏԵՂԱԿԱՆ ՎՃԱՐՆԵՐԻ ԴՐՈՒՅՔԱՉԱՓԵՐԸ ԵՎ ԱՐՏՈՆՈՒԹՅՈՒՆՆԵՐԸ**

**1.**Համայնքի տարածքում շենքի կամ շինության արտաքին տեսքը փոփոխող վերակառուցման աշխատանքներ կատարելու հետ կապված տեխնիկատնտեսական պայմաններ մշակելու և հաստատելու համար՝ համայնքի մատուցած ծառայությունների դիմաց փոխհատուցման վճար՝ 15000 (տասնհինգ հազար) ՀՀ դրամ.

**2.**Ճարտարապետաշինարարական նախագծային փաստաթղթերով նախատեսված շինարարության թույլտվություն պահանջող, բոլոր շինարարական աշխատանքներն իրականացնելուց հետո շենքերի և շինությունների (այդ թվում` դրանց վերակառուցումը, վերականգնումը, ուժեղացումը, արդիականացումը, ընդլայնումն ու բարեկարգումը) կառուցման ավարտը ավարտական ակտով փաստագրման ձևակերպման համար՝ համայնքի մատուցած ծառայությունների դիմաց փոխհատուցման վճար՝

1)քաղաքային բնակավայրերում ֆիզիկական անձանց համար՝ 15000 (տասնհինգ հազար) ՀՀ դրամ*.*

2)գյուղական բնակավայրերում ֆիզիկական անձանց համար՝ 5000 (հինգ հազար) ՀՀ դրամ.

3)իրավաբանականանձանց համար՝ 30000 (երեսուն հազար) ՀՀ դրամ.

**3.**Ճարտարապետաշինարարական նախագծային փաստաթղթերով նախատեսված աշխատանքներն ավարտելուց հետո շահագործման թույլտվության ձևակերպման համար՝ համայնքի մատուցած ծառայությունների դիմաց փոխհատուցման վճար.

1)քաղաքային բնակավայրերում ֆիզիկական անձանց համար՝ 30000 (երեսուն հազար) ՀՀ դրամ.

2)գյուղական բնակավայրերում ֆիզիկական անձանց համար՝ 10000 (տասը հազար) ՀՀ դրամ.

3)իրավաբանական անձանց համար՝ 50000 (հիսուն հազար) ՀՀ դրամ.

**4.**Համայնքի տնօրինության և օգտագործման ներքո գտնվող հողերը հատկացնելու, հետ վերցնելու և վարձակալության տրամադրելու դեպքերում անհրաժեշտ փաստաթղթերի (փաթեթի) նախապատրաստման համար` համայնքի մատուցած ծառայությունների դիմաց փոխհատուցման վճար՝

1)ոչ գյուղատնտեսական նշանակության հողերի համար՝ 10000 (տասը հազար) ՀՀ դրամ.

2) գյուղատնտեսական նշանակության հողերի համար՝ 5000 (հինգ հազար) ՀՀ դրամ.

**5.**Համայնքի կողմից կազմակերպվող մրցույթների և աճուրդների մասնակցության համար՝ համայնքի մատուցած ծառայությունների դիմաց փոխհատուցման վճար՝ 10000 (տասը հազար) ՀՀ դրամ.

**6.**Համայնքի վարչական տարածքում տոնավաճառներին (վերնիսաժներին) մասնակցելու համար՝ համայնքի մատուցած ծառայությունների դիմաց փոխհատուցման վճար՝ 1000

(մեկ հազար) ՀՀ դրամ.

**7․**Համայնքում աղբահանության աշխատանքները կազմակերպելու համար աղբահանության դիմաց գանձվող տեղական վճարի դրույքաչափերը սահմանվում է`

1)Բնակելի նպատակային նշանակության շենքերում և (կամ) շինություններում կոշտ կենցաղային թափոնների համար՝

ա․ըստ համայնքում անձնագրային հաշվառման կանոններով ըստ հասցեի հաշվառում չունեցող յուրաքանչյուր բնակչի համար՝ ամսական 400 ( չորս հարյուր ) ՀՀ դրամ, համայնքում անձնագրային հաշվառման կանոններով ըստ հասցեի հաշվառում ունեցող և (կամ) բնակվող յուրաքանչյուր բնակչի համար՝ ամսական 250 (երկու հարյուր հիսուն ) ՀՀ դրամ /քաղաքային/ և յուրաքանչյուր բնակչի համար՝ ամսական 150 /մեկ հարյուր հիսուն/ ՀՀ դրամ /գյուղական/, միայն Նռնաձոր բնակավայրում հաշվառում ունեցող և (կամ) բնակվող յուրաքանչյուր բնակչին ազատել աղբահանության դիմաց տեղական վճար կատարելու պարտավորությունից ։

բ.ըստ բնակելի շինության կամ բնակարանի ընդհանուր մակերեսի՝ մեկ քառակուսի մետր մակերեսի համար` 20 ( քսան ) ՀՀ դրամ:

2)Ոչ բնակելի նպատակային նշանակության շենքերում և (կամ) շինություններում, այդ թվում` հասարակական և արտադրական շենքերում և (կամ) շինություններում աղբահանության վճարը սահմանել ըստ շինության ընդհանուր մակերեսի հետևյալ դրույքաչափերով.   
 ա․առևտրի, հանրային սննդի և կենցաղային ծառայությունների մատուցման շենքերի և շինությունների մասով՝ մեկ քառակուսի մետր մակերեսի համար ՝ 100 ( մեկ հարյուր) ՀՀ դրամ

բ․հյուրանոցային տնտեսության օբյեկտների, տրանսպորտի բոլոր տիպերի կայանների (ավտոկայանների, օդանավակայանների, երկաթուղային կայարանների), հանգստյան տների, բազաների ու ճամբարների, սպորտի համար նախատեսված շենքերի և շինությունների մասով՝ մեկ քառակուսի մետր մակերեսի համար՝ 50 (հիսուն) ՀՀ դրամ

գ․վարչակառավարչական, ֆինանսական, կապի, ինչպես նաև առողջապահության համար նախատեսված շենքերի և շինությունների մասով՝ մեկ քառակուսի մետր մակերեսի համար՝ 15 (տասնհինգ) ՀՀ դրամ

դ․գիտական, կրթական և ուսումնական նշանակության, սոցիալական ապահովության, մշակույթի, արվեստի, կրոնական, պաշտամունքային, քաղաքացիական պաշտպանության համար նախատեսված շենքերի և շինությունների մասով` մեկ քառակուսի մետր մակերեսի համար՝ 15 (տասնհինգ) ՀՀ դրամ, իսկ զորանոցների մասով՝ մեկ քառակուսի մետր մակերեսի համար՝ 8(ութ) ՀՀ դրամ

ե․արտադրական՝ արդյունաբերական և գյուղատնտեսական նշանակության շենքերի և շինությունների մասով (այդ թվում՝ ավտոկայանատեղի)` մեկ քառակուսի մետր մակերեսի համար` 15(տասնհինգ)Հայաստանի Հանրապետության դրամ

զ․շինություններում, որտեղ իրականացվում է մեկից ավելի առանձնացված, ինչպես նաև տարբերակված տնտեսական գործունեություն,աղբահանության վճարը հաշվարկվում է յուրաքանչյուր հատվածի համար՝ ըստ տվյալ հատվածում իրականացվող գործունեության տեսակի համաձայն սահմանված դրույքաչափերի, եթե աղբահանության վճար վճարելու պարտավորություն ունեցող անձը դրա մասին գրավոր տեղեկացնում է համայնքի ղեկավարին՝ կցելով նշված հատվածների մակերեսների նշումով սխեման, իսկ համայնքի ղեկավարին չտեղեկացնելու դեպքում հաշվարկվում է տնտեսական գործունեության համար սահմանված առավել բարձր դրույքաչափով.

3)շենքերից և շինություններից դուրս գտնվող առևտրի և հանրային սննդի օբյեկտների, ծառայությունների մատուցման վայրերի մասով՝ մեկ քառակուսի մետր մակերեսի համար՝ 100 (մեկ հարյուր) ՀՀ դրամ,

4)շենքերից և շինություններից դուրս գտնվող առևտրի և հանրային սննդի օբյեկտների, կենցաղային ծառայությունների մատուցման վայրերում, որտեղ որևէ գործունեություն մշտապես կամ ժամանակավորապես չի իրականացվում, աղբահանության վճար չի հաշվարկվում, եթե շենքերից և շինություններից դուրս գտնվող առևտրի և հանրային սննդի օբյեկտների, ծառայությունների մատուցման վայրերում մշտապես կամ ժամանակավորապես որևէ գործունեություն չիրականացնելու վերաբերյալ աղբահանության վճար վճարելու պարտավորություն ունեցող անձը դրա մասին տեղեկացնում է համայնքի ղեկավարին:

5)ոչ բնակելի նպատակային նշանակության առնվազն 1000 քմ ընդհանուր մակերես զբաղեցնող շենքերում և (կամ) շինություններում և շենքերից ու շինություններից դուրս գտնվող առևտրի և հանրային սննդի օբյեկտների, ծառայությունների մատուցման վայրերի վերաբերյալ սույն հավելվածի սահմանված դրույքաչափերի հետ անհամաձայնության դեպքում աղբահանության վճարը սահմանվում է`

ա․ըստ ծավալի՝ մեկ խորանարդ մետր աղբի համար՝ 3000 (երեք հազար) ՀՀ դրամ, կամ

բ. ըստ զանգվածի՝ մեկ տոննա աղբի համար՝ 10000 (տասը հազար) ՀՀ դրամ:

գ.սույն հավելվածի 7-րդ կետի 5-րդ ենթակետով սահմանված ոչ բնակելի շենքի և /կամ/ շինության և /կամ/ տարածքների մասով աղբահանության հարաբերությունները կարգավորվում են աղբահանության ծառայություն մատուցող և ստացող կողմերի միջև կնքված պայմանագրով: Ընդ որում, նշված շենքի, շինության և տարածքի սեփականատերը սույն հավելվածի 7-րդ կետի 2-րդ ենթակետի «ա-զ» պարբերություններով և 3-րդ ենթակետի սահմանված դրույքաչափերի հետ անհամաձայնության վերաբերյալ գրավոր ներկայացնում է համայնքի ղեկավարին:

դ.սույն հավելվածի 7-րդ կետի 5-րդ ենթակետի «ա» և «բ» պարբերություններով նախատեսված դեպքում ոչ բնակելի նպատակային նշանակության շենքի և /կամ/ շինության և կամ/ տարածքի սեփականատերն է կազմակերպում ըստ զանգվածի կամ ծավալի աղբի հավաքման և հաշվարկման ապահովումը` «Աղբահանության և սանիտարական մաքրման մասին» Հայաստանի Հանրապետության օրենքի 8-րդ հոդվածի 3-րդ մասով նախատեսված անձանց կողմից դրա ապահովման անհնարինության դեպքում: Ընդ որում, ըստ զանգվածի կամ ծավալի աղբի հավաքման դեպքում պետք է ապահովվեն աղբի հավաքման ու հեռացման՝ համայնքի ավագանու հաստատած կարգն ու պայմանները:

ե.սույն հավելվածի 7-րդ կետի 5-րդ ենթակետի «ա» և «բ» պարբերություններով նախատեսված կարգավորումները չեն կիրառվում սույն հավելվածի 7-րդ կետի 5-րդ դ. ենթակետով սահմանվող ըստ զանգվածի կամ ծավալի աղբի հավաքման համար համապատասխան աղբամանների տեղադրման, ինչպես նաև աղբատար մեքենաների անարգել մուտքի ու ելքի անհնարինության դեպքերում:

**8․**Համայնքի կողմից իրավաբանական անձանց կամ անհատ ձեռնարկատերերին շինարարական և խոշոր եզրաչափի աղբի հավաքման և փոխադրման, ինչպես նաև աղբահանության վճար վճարողներին շինարարական և խոշոր եզրաչափի աղբի ինքնուրույն հավաքման և փոխադրման թույլտվության համար վճարների դրույքաչափերը սահմանվում են համապատասխան աղբահանության վճար վճարողի կողմից սույն հավելվածի 7-րդ կետով նախատեսված հաշվարկվելիք դրույքաչափերի 20 տոկոսի չափով:

**9․**Շինարարական և խոշոր եզրաչափի աղբի աղբահանությունը կազմակերպվում է համայնքի կողմից, միայն այն ժամանակ, երբ ֆիզիկական կամ իրավաբանական անձը համայնքի հետ կնքում է աղբահանության համար այլ տեխնիկաներ տրամադրելու պայմանագիր։

**10․**Կենտրոնացված ջեռուցման համար՝ համայնքի կողմից կամ համայնքի պատվերով մատուցված ծառայությունների դիմաց փոխհատուցման վճարի չափով, բացառությամբ «Հանրային ծառայությունները կարգավորող մարմնի մասին» Հայաստանի Հանրապետության օրենքի համաձայն սահմանված հանրային ծառայությունների կարգավորվող ոլորտներում սակագների սահմանման դեպքերի

**11․**Ջրմուղ-կոյուղու համար այն համայնքներում, որոնք ներառված չեն ջրմուղ-կոյուղու ծառայություններ մատուցող օպերատոր կազմակերպությունների սպասարկման տարածքներում, մասնավորապես ջրամատակարարման և ջրահեռացման վճարներ՝ համայնքի կողմից կամ համայնքի պատվերով մատուցված ծառայությունների դիմաց փոխհատուցման վճարի չափով, բացառությամբ «Հանրային ծառայությունները կարգավորող մարմնի մասին» Հայաստանի Հանրապետության օրենքի համաձայն սահմանված հանրային ծառայությունների կարգավորվող ոլորտներում սակագների սահմանման դեպքերի

**12․**Ոռոգման ջրի մատակարարման համար այն համայնքներում, որոնք ներառված չեն «Ջրօգտագործողների ընկերությունների և ջրօգտագործողների ընկերությունների միությունների մասին» Հայաստանի Հանրապետության օրենքի համաձայն ստեղծված ջրօգտագործողների ընկերությունների սպասարկման տարածքներում՝ համայնքի կողմից կամ համայնքի պատվերով մատուցված ծառայությունների դիմաց փոխհատուցման վճարի չափով, բացառությամբ «Հանրային ծառայությունները կարգավորող մարմնի մասին» Հայաստանի Հանրապետության օրենքի համաձայն սահմանված հանրային ծառայությունների կարգավորվող ոլորտներում սակագների սահմանման դեպքերի

**13․**Համայնքի կողմից կառավարվող բազմաբնակարան շենքերի ընդհանուր բաժնային սեփականության պահպանման պարտադիր նորմերի կատարման համար՝ համայնքի կողմից կամ համայնքի պատվերով մատուցված ծառայությունների դիմաց մեկ ամսվա համար՝ բնակմակերեսի յուրաքանչյուր մեկ քառակուսի մետրի համար փոխհատուցման վճար սահմանել՝ 10 (տասը) ՀՀ դրամ.

**14․**Համայնքային ենթակայության մանկապարտեզների ծառայություններից օգտվողների համար՝ համայնքի կողմից կամ համայնքի պատվերով մատուցված ծառայությունների դիմաց սահմանել փոխհատուցման վճար՝ մեկ ամսվա համար 5000 (հինգ հազար) ՀՀ դրամ, փաստացի ծախսերը մնացած մասով սուբսիդավորել Մեղրի համայնքի բյուջեից։ Համայնքային ենթակայության քաղաքային մանկապարտեզներում այլընտրաքային խմբակների, ինչպես նաև լրացուցիչ կրթության հնարավորություններ ստեղծելու նպատակով՝ պար, օտար լեզուների ուսուցում, կարող են գործել խմբակներ, որոնց ծառայություններից օգտվողների համար, բացի մանկապարտեզի սահմանված վճարից, լրացուցիչ ծառայությունների համար սահմանվում է հավելյար վճար՝ 3000 (երեք հազար) ՀՀ դրամ, որից 50% փոխանցվելու է ուսուցանող մասնագետին։

**15․**Համայնքային ենթակայության «ՄԵՂՐԻ ՀԱՄԱՅՆՔԻ «ԱՐԵՎԻՔ» ԱՐՎԵՍՏԻ ԴՊՐՈՑ» համայնքային ոչ առևտրային կազմակերպության ծառայություններից օգտվողների համար՝ համայնքի կողմից կամ համայնքի պատվերով մատուցված ծառայությունների դիմաց փոխհատուցման գումար ուսուցանող սանի համար մեկ ամսվա համար սահմանվում է ըստ բաժինների՝

1)Դաշնամուրային բաժին՝ 3000 (երեք հազար) ՀՀ դրամ

2)Վոկալ բաժին՝ 3000 (երեք հազար) ՀՀ դրամ

3)Լարային բաժին՝ 3000 (երեք հազար) ՀՀ դրամ

4)Ազգային նվագարանների բաժին՝ 3000 (երեք հազար) ՀՀ դրամ

5)Կիրառական արվեստի բաժին՝ 3000 (երեք հազար) ՀՀ դրամ

6)Գեղանկարչության բաժին՝ 3000 (երեք հազար) ՀՀ դրամ

7)Փողային բաժին՝ 3000 (երեք հազար) ՀՀ դրամ

8)Պարային բաժին՝ 4000 (չորս հազար) ՀՀ դրամ:

**16․**Համայնքային ենթակայության «ՄԵՂՐԻԻ ՄԱՐԶԱՄՇԱԿՈՒԹԱՅԻՆ ԿԵՆՏՐՈՆ» համայնքային ոչ առեվտրային կազմակերպության ծառայություններից օգտվողների համար՝ համայնքի կողմից կամ համայնքի պատվերով մատուցված ծառայությունների դիմաց փոխհատուցման գումար ուսուցանող սանի համար մեկ ամսվա համար սահմանվում է ըստ բաժինների՝

1) Թատերական խմբակ՝ անվճար

2) Երգի խմբակ՝ անվճար

3) Մարզական խմբակ՝ անվճար

4) Ազատ ոճի ըմբշամարտի խմբակ՝ անվճար

5) Լրագրության խմբակ՝ անվճար

6) Պարի խմբակ(ժողովրդական, ժամանակակից)՝ 5000 (հինգ հազար) ՀՀ դրամ

7) Ձեռագործության խմբակ՝ 3000 (երեք հազար) ՀՀ դրամ

8) Կար ու ձևի խմբակ՝ 5000 (հինգ հազար) ՀՀ դրամ

9) Տիկնիկագործության խմբակ՝ 5000 (հինգ հազար) ՀՀ դրամ

10) Գորգագործության խմբակ՝ 5000 (հինգ հազար) ՀՀ դրամ

11) Նկարչության խմբակ՝ 5000 (հինգ հազար) ՀՀ դրամ

12) Կավագործության խմբակ՝ 7000 (յոթ հազար) ՀՀ դրամ

**17․**Համայնքի վարչական տարածքում, սակայն համայնքի բնակավայրերից դուրս գտնվող՝ ավագանու որոշմամբ հանրային հանգստի վայր սահմանված և համայնքի կողմից կամ համայնքի պատվերով որպես հանրային հանգստի վայր կահավորված տարածքում ընտանեկան կամ գործնական միջոցառումներ անցկացնելու համար՝ համայնքի կողմից մատուցած ծառայությունների դիմաց փոխհատուցման վճար՝ 5000 (հինգ հազար) ՀՀ դրամ.

**18․**Համայնքային սեփականություն հանդիսացող պատմության և մշակույթի անշարժ հուշարձանների և համայնքային ենթակայության թանգարանների մուտքի համար վճար՝ 0 (զրո) ՀՀ դրամ

**19․**Համայնքային սեփականություն հանդիսացող ընդհանուր օգտագործման փողոցներում և հրապարակներում (բացառությամբ բակային տարածքների, ուսումնական, կրթական, մշակութային և առողջապահական հաստատությունների, պետական կառավարման և տեղական ինքնակառավարման մարմինների վարչական շենքերի հարակից տարածքների) ավտոտրանսպորտային միջոցն ավտոկայանատեղում կայանելու համար՝ յուրաքանչյուր 1 ժամվա համար՝ 200 (երկու հարյուր) ՀՀ դրամ, յուրաքանչյուր 1 օրվա համար՝ 1000 (մեկ հազար) ՀՀ դրամ, 1 շաբաթվա համար՝ 3000 (երեք հազար) ՀՀ դրամ, 1 ամսվա համար՝ 5000 (հինգ հազար) ՀՀ դրամ, 1 տարվա համար՝ 24000 (քսանչորս հազար) ՀՀ դրամ.

**20․**Համայնքապետարանի աշխատակազմի արխիվից փաստաթղթերի պատճեններ տրամադրելու համար մեկ փաստաթղթի համար փոխհատուցման վճար՝ 1000 (մեկ հազար) ՀՀ դրամ.

**21.**Համայնքը սպասարկող անասնաբույժի կողմից մատուցվող անասնաբուժական ծառայությունների դիմաց տեղական վճար սահմանել 0(զրո) ՀՀ դրամ

**22.**Համայնքի վարչական տարածքում անշարժ գույքի հասցեի տրամադրման համար համայնքի կողմից մատուցած ծառայությունների դիմաց փոխհատուցման վճար՝

1)ֆիզիկական անձանց սեփականություն համարվող հողամասերի, բազմաբնակարան շենքերի բնակարանների ու բնակելի տների համար՝

ա.Ագարակ և Մեղրի քաղաքներում՝ 5000 (հինգ հազար)  ՀՀ դրամ.

բ.Լեհվազ և Կարճևան գյուղերում` 1000 (մեկ հազար) ՀՀ դրամ.

գ.Մեղրի համայնքի մնացած գյուղական բնակավայրերում` 500 (հինգ հարյուր) ՀՀ դրամ:

2)ֆիզիկական անձանց սեփականություն համարվող ոչ բնակելի շինությունների համար`

ա.Ագարակ և Մեղրի քաղաքներում՝ 15000 (տասնհինգ հազար)  ՀՀ դրամ.

բ.Լեհվազ և Կարճևան գյուղերում` 1000 (մեկ հազար)  ՀՀ դրամ.

գ.Մեղրի համայնքի մնացած գյուղական բնակավայրերում` 500 (հինգ հարյուր) դրամ:

3)իրավաբանական անձանց սեփականություն համարվող անշարժ գույքի համար՝ 20000 (քսան հազար) ՀՀ դրամ:

**23.**Համայնքի տարածքում պետական իշխանության մարմինների սպասարկման գրասենյակների գործառույթների իրականացման համար տեղական վճարի 1000 (մեկ հազար) ՀՀ դրամ:

**ՀԱՄԱՅՆՔԻ ՂԵԿԱՎԱՐ՝ Բ. ԶԱՔԱՐՅԱՆ**